
PËR ORGANIZIMIN E CEREMONISË, NË NDERIM TË VIKTIMAVE TË AKSIDENTIT AJROR

Në mbështetje të nenit 100 të Kushtetutës, të ligjit nr.9464, datë 28.12.2005 “Për Buxhetin e Shtetit të vitit 2006” dhe të vendimit nr.229, datë 23.4.2004 të Këshillit të Ministrave “Ceremoniali zyrtar i Republikës së Shqipërisë”, me propozimin e Kryeministrit, Këshilli i Ministrave

VENDOSI:

1. Organizimin e ceremonisë jo të plotë zyrtare, në nderim të viktimave të aksidentit të datës 16.7.2006, gjatë kryerjes së fluturimit ajror, për përmbushjen me sukses të misionit humanitar.
2. Homazhet bëhen ditën e premte, datë 11.8.2006 dhe përfshijnë kryerjen e vizitave nga ora 10.00-12.00, në hollin e Pallatit të Kongreseve, dhe në orën 13.00 hedhjen e buqetave me lule në det të hapur nga bordi i një anijeje.
3. Efektet financiare, që rrjedhin nga zbatimi i këtij vendimi, të përballohen nga buxheti i Ministrisë së Brendshme dhe Ministrisë së Mbrojtjes, miratuar për vitin 2006.
4. Ngarkohen Ministria e Brendshme dhe Ministria e Mbrojtjes për organizimin e ceremonialit.
Ky vendim hyn në fuqi menjëherë.

